b'\n_START_ARTICLE_\nS\xc3\xa4\xc3\xa4st\xc3\xa4ri\n_START_PARAGRAPH_\nS\xc3\xa4\xc3\xa4st\xc3\xa4ri oli suomalainen myym\xc3\xa4l\xc3\xa4ketju. Se perustettiin nimell\xc3\xa4 Pakastetalo vuonna 1976 myym\xc3\xa4\xc3\xa4n p\xc3\xa4\xc3\xa4asiassa pakasteita. Liikeidean malli oli otettu Isosta-Britanniasta, jossa se oli osoittautunut menestykseksi. My\xc3\xb6hemmin osuusliike Elanto osti Pakastetalon Oy:n, ja yhti\xc3\xb6n uudeksi nimeksi tuli lokakuussa 1986 S\xc3\xa4\xc3\xa4st\xc3\xa4ri Oy. Helsingiss\xc3\xa4 sijainneista, Koti-Elannon nimell\xc3\xa4 toimineista pienist\xc3\xa4 elintarvikekaupoista osa muutettiin S\xc3\xa4\xc3\xa4st\xc3\xa4reiksi 1990-luvun alussa. Ne olivat valikoimiltaan rajattuja niin sanottuja laatikkomyym\xc3\xa4l\xc3\xb6it\xc3\xa4. _NEWLINE_S\xc3\xa4\xc3\xa4st\xc3\xa4rit suljettiin 1990-luvun kuluessa, ja S\xc3\xa4\xc3\xa4st\xc3\xa4ri Oy lakkautettiin syksyll\xc3\xa4 1998.'